***FISA MĂSURII 6.4 - Sprijin pentru investiții în creare și dezvoltare de activități neagricole***

*Denumirea măsurii - CODUL Măsurii:* MCS 6.4

PNDR: M6, SM 6.4 - **SPRIJIN PENTRU INVESTIȚII ÎN CREARE ȘI DEZVOLTARE DE ACTIVITĂȚI NEAGRICOLE**

Tipul măsurii:

* INVESTIŢII
* SERVICII
* SPRIJIN FORFETAR

1. **Descrierea generală a măsurii,** inclusiv a logicii de intervenţie a acesteia si a contribuţiei la priorităţile strategiei, la domeniile de intervenţie, la obiectivele transversale si a complementarităţii

|  |
| --- |
| În cadrul acestei măsuri se acordă sprijin pentru investiții microîntreprinderilor şi întreprinderilor mici din mediul rural care creează sau dezvoltă activităţi non-agricole în zonele rurale. Scopul sprijinului acordat prin această măsură este de a stimula mediul de afaceri din mediul rural, contribuind astfel la creşterea numărului de activităţi non-agricole desfăşurate în zonele rurale, precum şi la dezvoltarea activităţilor non-agricole existente, care să conducă la crearea de locuri de muncă, creşterea veniturilor populaţiei rurale și reducerea diferențelor dintre mediul rural şi urban, acordându-se prioritate sectoarelor cu potențial ridicat de dezvoltare, în concordanță cu Strategia Națională de Competitivitate. De asemenea, sunt vizați fermierii sau membrii gospodăriilor lor agricole care doresc să-și diversifice activitățile economice prin practicarea de activități non-agricole în vederea creșterii veniturilor și creării de alternative ocupaționale. |

În analiza SWOT s-au identificat tradiții și meșteșuguri locale (PTP4), diversificarea activităților cu profil nonagricol(PTE1,2,4,7,12), îmbunătățirea condițiilor de trai (), motivația atragerii populației către zonele rurale (OP5), care vin să atenueze efectele negative ale slabei reprezentări în mediul rural a microîntreprinderilor şi întreprinderilor mici din sectorul non-agricol, infrastructura suficient dezvoltată – PSE 5, lipsa interesului populației tinere pentru promovarea și continuarea tradițiilor și meșteșugurilor populare, conduc la crearea de noi locuri de muncă (OP4).

**Obiectiv general**: iii) Obținerea unei dezvoltări teritoriale echilibrate a economiilor și comunitățiilor rurale, inclusiv crearea și menținerea de locuri de muncă

**Obiective specifice ale măsurii** :

* Reducerea diferențelor dintre mediul rural și mediul urban
* Stimularea mediului de afaceri și creșterea numărului de activități nonagricole în teritoriul GAL.
* Diversificarea activităților economice ale fermierilor și mebrilor gospodăriilor agricole din teritoriul GAL.

Masura corespunde art. 19 alin. (1) lit. b) din Reg. (UE) 1305/ 2013

***Măsura contribuie la prioritatea*** *P6: Promovarea* ***incluziunii sociale, a reducerii sărăciei şi a dezvoltării economice în zonele rurale***

***Măsura contribuie la Domeniul de intervenţie 6A)*** Facilitarea diversificării, a înfiinţării şi a dezvoltării de întreprinderi mici, precum şi crearea de locuri de muncă și ***Domeniul de intervenție 5C)***Facilitarea furnizării și utilizării resurselor regenerabile de energie, a sub-produselor, a deșeurilor și reziduurilor și altor materii prime nealimentare în scopul bioeconomiei.

*Măsura contribuie la obiectivele transversale ale Reg. 1305/2013:*

**Mediu și climă -** “Dezvoltarea exploataţiilor şi a întreprinderilor” va contribui la prevenirea abandonului terenurilor agricole prin sprijinirea tinerilor fermieri, inclusiv în vederea îndeplinirii statutului de fermieri activi, a cerințelor privind eco-condiționalitatea și măsurilor de înverzire, conducând la o activitate agricolă sustenabilă. De asemenea, măsura promovează investiţiile pentru producerea și utilizarea energiei regenerabile, prelucrarea deșeurilor, a reziduurilor, precum şi a celor pentru reducerea emisiilor de gaze cu efect de seră şi de amoniac în agricultură. Sprijinul vizează, totodată, adaptarea fermelor mici la schimbările climatice și reducerea vulnerabilității acestora prin adoptarea unor culturi rezistente la schimbări climatice și minima intervenție asupra solului, economisirea apei în agricultură, adoptarea de surse de încălzire bazate pe biomasă, reducerea emisiilor de amoniac prin investiții în fermă.

Totodată, sprijinul acordat fermierilor, microîntreprinderilor și întreprinderilor mici pentru producția și utilizarea surselor regenerabile de energie, în special, prin utilizarea biomasei în cadrul submăsurii ce vizează dezvoltarea activităților non-agricole contribuie la reducerea efectelor schimbărilor climatice. Activitățile de agroturism sprijinite vor viza practicarea unui turism responsabil care să evite degradarea zonelor naturale sensibile și, mai mult decât atât, promovarea acestora, contribuind inclusiv la promovarea biodiversității și generarea de venituri pentru locuitorii mediului rural.

**Inovare -** Încurajarea diversificării activităților fermierilor va facilita procesele inovatoare, tinerii fiind mai deschiși să aplice tehnologii şi procese noi. De asemenea, aceștia au un rol important în diseminarea de bune practici, idei şi concepte noi, deoarece au acces mai facil la informații noi, inovatoare. Diversificarea activităţilor economice în zonele rurale va deschide noi oportunităţi şi posibilităţi pentru adoptarea de metode noi și utilizarea de tehnologii inovatoare, sporind astfel atractivitatea satelor româneşti.

**Complementaritatea cu alte măsuri din SDL**: **MCS** 6.4 sprijină diversificarea activităţilor din zonele rurale şi crearea de alternative de venit alături de MCS6.2 și, de asemenea, sprijină investiții în tehnologii/instalații pentru eficientizarea consumului de energie și utilizarea de surse de energie regenerabilă, alături de MCS 4.1 si MCS 4.2, contribuind la adaptarea la schimbările climatice și sprijinind investițiile în producția de combustibili din biomasă, având beneficiari/grup țintă – fermieri, întreprinderi.

***Sinergia cu alte măsuri din SDL****:* Măsura atât la nivel de investiţii pentru întreprinderi, cât şi investiții suport, va asigura sinergic un nivel de viaţă mai ridicat, creşterea gradului de incluziune pe piaţa muncii şi dezvoltarea economică în mediul rural, contribuind la îndeplinirea obiectivului III, P6 – Promovarea incluziunii sociale, alături de MCS 6.2, 7.2, 7.3, 7.4, 7.5 care vizează sprijinul pentru investiții în infrastructură și refacerea și modernizarea patrimoniului natural și cultural.

1. ***Valoarea adăugată a măsurii***

În cadrul acestei măsuri se vor sprijini proiecte mici, cu o intensitate a sprijinului public nerambursabil de maximum 100.000 euro/proiect. De asemenea, conform criteriilor de selecție vor avea prioritate în etapa de selecție proiectele inițiate de tineri, femei și care promovează idei sau concepte noi.

1. **Trimiteri la alte acte legislative**

*Recomandarea 2003/361/CE din 6 mai 2003* privind definirea micro-întreprinderilor şi a întreprinderilor mici şi mijlocii.

*R (UE) nr. 1407/2013* privind aplicarea art. 107 și 108 din Tratatul privind funcționarea Uniunii Europene referitor la ajutoarele de minimis

*Comunicarea Comisiei nr. 2008/C155/02* cu privire la aplicarea art. 87 și 88 din Tratatul CE privind ajutoarele de stat sub formă de garanții;

*Comunicarea Comisiei nr. 2008/C14/02* cu privire la revizuirea metodei de stabilire a ratelor de referință și de actualizare.

*Linii directoare comunitare* privind ajutorul de stat pentru salvarea și restructurarea întreprinderilor aflate în dificultate

*Ordonanță de urgență nr. 44/2008* privind desfășurarea activităților economice de către persoanele fizice autorizate, întreprinderile individuale și întreprinderile familiale cu modificările și completările ulterioare.

*Ordonanța de Urgență nr. 142/2008* privind aprobarea Planului de amenajare a teritoriului național;

Hotararea Guvernului nr. 226/ 2015 privind stabilirea cadrului general de implementare a masurilor Programului National de Dezvoltare Rurala confinantate din Fondul European Agricol pentru Dezvoltare Rurala si de la Bugetul de Stat

Hotararea Guvernului nr. 907/ 2016 privind etapele de elaborare si continutul – cadru al documentatiilor terhnico – economice aferente obiectivelor/ proiectelor de investitii finantate din fonduri publice.

1. ***Beneficiari direcţi/indirecţi (grup ţintă)***

* microîntreprinderi și întreprinderi non-agricole mici existente și nou înființate din spațiul rural;
  + fermieri sau membrii unor gospodării agricole care își diversifică activitatea de bază agricolă prin dezvoltarea unei activități non-agricole în zona rurală în cadrul întreprinderii deja existente

***Beneficiari indirecţi: populația din teritoriul GAL.***

**5 .Tip de sprijin**

**-** rambursarea costurilor eligibile suportate și plătite efectiv

- Plata în avans, cu condiția constituirii unei garanții bancare sau garanții echivalente corespunzătoare procentului de 100% din valoarea avansului, în conformitate cu art. 45 (4) și art. 63 ale R (UE) nr. 1305/2013

**6 . Tipuri de acţiuni eligibile si neeligibile**

**Acţiuni eligibile:**

*Investiții pentru producerea și comercializarea produselor non-agricole, cum ar fi:*

* + fabricarea produselor textile, îmbrăcăminte, articole de marochinărie, articole de hărtie și carton;
  + fabricarea produselor chimice, farmaceutice;
  + activități de prelucrare a produselor lemnoase;
  + industrie metalurgică, fabricare construcții metalice, mașini, utilaje și echipamente;
  + fabricare produse electrice, electronice,
  + producerea de produse electrice, electronice, și metalice, mașini, utilaje și echipamente, producția de carton etc;

*Investiții pentru activități meșteșugărești, cum ar fi:*

* + Activități de artizanat și alte activități tradiționale non-agricole (olărit, brodat, prelucrarea manuală a fierului, lânii, lemnului, pielii etc.)

*Investiții legate de furnizarea de servicii, cum ar fi:*

* + Servicii medicale, sociale, sanitar-veterinare;
  + Servicii de reparații mașini, unelte, obiecte casnice;
  + Servicii de consultanță, contabilitate, juridice, audit;
  + Servicii în tehnologia informației și servicii informatice
  + Servicii tehnice, administrative

*Investiții pentru infrastructura în unitățile de primire turistică tip agro-turistic, proiecte de activități de agrement*

*Investiții pentru producția de combustibil de biomasă în vederea comercializării.*

**Acțiuni neeligibile:**

* + Prestarea de servicii agricole;
  + Procesarea și comercializarea produselor prevăzute în Anexa 1 din Tratat;
  + Producția de electricitate din biomasă ca și activitate economică

1. **Condiţii de eligibilitate**

* Solicitantul trebuie să se încadreze în categoria beneficiarilor eligibili;

• Investiția trebuie să se încadreze în cel puțin unul din tipurile de activități sprijinite prin sub-măsură;

• Localizarea proiectului pentru care se solicită finanțare trebuie să fie în Teritoriul GAL ;

• Solicitantul trebuie să demonstreze capacitatea de a asigura cofinanțarea investiției;

• Viabilitatea economică a investiției trebuie să fie demonstrată pe baza prezentării unei documentații tehnico-economice;

• Întreprinderea nu trebuie să fie în dificultate în conformitate cu liniile directoare privind ajutorul de stat pentru salvarea şi restructurarea întreprinderilor în dificultate;

• Investiția va fi precedată de o evaluare a impactului preconizat asupra mediului și dacă aceasta poate avea efecte negative asupra mediului, în conformitate cu legislația în vigoare.

Evaluarea proiectelor se efectueaza fara obligativitatea prezentarii documentului care atesta evaluarea impactului preconizat asupra mediului si/ sau de evaluare adecvata, respectiv a acordului de mediu/ avizului Natura 2000. Aceste documente se vor prezenta cu respectarea prevederilor HG nr. 226/ 2015, cu modificarile si completarile ulterioare;

1. **Criterii de selecţie**

Criteriile de selecţie vor respecta prevederile art. 49 al Reg. (UE) nr. 1305/2013 în ceea ce priveşte tratamentul egal al solicitanţilor, o mai bună utilizare a resurselor financiare si direcţionarea măsurilor în conformitate cu priorităţile Uniunii în materie de dezvoltare rurală. De asemenea, se va avea în vedere prioritizarea proiectelor generatoare de noi locuri de muncă, utilizarea de combustibili din surse regenerabile, proiectele care încurajează utilizarea resurselor locale, proiecte inovative, inițiate de tineri cu vârsta până în 40 de ani, femei, proiecte care au prevazute includerea sistemelor de calitate în firme, păstrarea elementelor de identitate locală, proiecte care utilizează promovarea online

Criteriile de selecție vor avea în vedere principiile stabilite în Fișa măsurii 6.4 din PNDR 2014-2020 și vor fi dezvoltate în materialele subsecvente.

1. **Sume (aplicabile) si rata sprijinului**

Pentru proiectele care vizeaza productia de combustibili din biomasa - Sprijinul public nerambursabil nu va depăși 60.000,00 de euro/ proiect. Intensitatea sprijinului public nerambursabil este de maxim 90%.

Sprijin public nerambursabil nu va depăși 100.000 euro /proiect (cu respectarea sprijinului de minimis). Intensitatea sprijinului public nerambursabil este demaxim 90 %

Sprijinul public nerambursabil va respecta prevederile Reg.(UE) 1407/2013 cu privire la sprijinul de minimis și nu va depăși 200.000 euro/beneficiar pe 3 ani fiscali.

1. **Indicatori de monitorizare:**

Număr de proiecte care beneficiază de sprijin pentru diversificarea activităților non-agricole – 4 proiecte

Număr de proiecte care beneficiază de sprijin pentru producerea de combustibil din biomasă - 1 proiect

Totalul investitiilor aferente sprijinului pentru producerea de combustibil din biomasa – 30.000 euro

Cheltuiala publica totala aferente sprijinului pentru diversificarea activitatilor non – agricole – 290.000 euro

Număr de locuri de munca create: 4